《凤凰台上忆吹箫》
明代·赵家璧

秋叶离离，秋风析析，秋来最是销魂。见秋梧摇落，秋菊堆金。

夜看秋天似水，秋窗外、秋月如银。秋庭下、秋霜满地，秋雁悲鸣。

秋清。秋蛩切切，听秋声一派，秋思难禁。奈秋怀耿耿，秋赋慵吟。

秋兴怀人极目，秋风冷、秋色萦心。秋漏静、秋闺寂寞，秋恨时生。

作者简介：赵家璧，字城易，号褐玉。新宁县（今广东台山市）人。明神宗万历四十三年（一六一五）举人。官无锡知县。清乾隆《新宁县志》卷三有传。